ടി20 ലോകകപ്പ്: നിര്ണായക യോഗ്യതാ പോരാട്ടത്തില് നമീബിയ സൂപ്പര് 12ല് ടി20 ലോകകപ്പിലെ നിര്ണായക മത്സരത്തില് അയര്ലന്ഡിനെ എട്ടു വിക്കറ്റിന് കീഴടക്കി നമീബിയ സൂപ്പര് 12 പോരാട്ടത്തിന് യോഗ്യത നേടി. ടോസ് നേടി ആദ്യം ബാറ്റ് ചെയ്ത അയര്ലന്ഡ് 20 ഓവറില് എട്ട് വിക്കറ്റ് നഷ്ടത്തില് 125 റണ്സെടുത്തപ്പോള് 18.3 ഓവറില് രണ്ട് വിക്കറ്റ് നഷ്ടത്തില് നമീബിയ ലക്ഷ്യത്തിലെത്തി. സൂപ്പര് 12ല് ഇന്ത്യയുള്പ്പെടുന്ന ഗ്രൂപ്പിലാണ് നമീബിയ മത്സരിക്കുന്നത്. ശ്രീലങ്ക കൂടി ഉള്പ്പെടുന്ന ഗ്രൂപ്പില് രണ്ടാം സ്ഥാനക്കാരായാണ് നമീബിയ സൂപ്പര് 12ല് എത്തിയത്. നമീബിയ ജയിച്ചതോടെ അയര്ലന്ഡും നെതര്ലന്ഡ്സും സൂപ്പര് 12ലേക്ക് യോഗ്യത നേടാതെ പുറത്തായി. നേരത്തെ ടോസ് നേടി ആദ്യം ബാറ്റ് ചെയ്ത അയര്ലന്ഡ് മികച്ച തുടക്കത്തിനുശേഷമാണ് തകര്ന്നടിഞ്ഞത്. Read Also : ഇന്ത്യയടക്കം പതിനൊന്ന് രാജ്യങ്ങള് ഭീഷണിയില് കാലാവസ്ഥ വ്യതിയാനം വരുത്തിവെക്കുന്ന അപകടങ്ങള്. ഓപ്പണിംഗ് വിക്കറ്റില് സ്റ്റെര്ലിംഗും24 പന്തില് 38 കെവിന് ഒബ്രീനും24 പന്തില് 25 ചേര്ന്ന് 7.2 ഓവറില് 62 റണ്സടിച്ചു. അവസാന നാലോവറില് വിക്കറ്റുകളുണ്ടായിട്ടും അയര്ലന്ഡിന് 24 റണ്സെ എടുക്കാനായുള്ളു. നമീബിയക്കായി ജാന് ഫ്രിലിങ്ക് നാലോവറില് 21 റണ്സിന് മൂന്ന് വിക്കറ്റെടുത്തപ്പോള് ഡേവിഡ് വൈസ് 22 റണ്സിന് രണ്ട് വിക്കറ്റെടുത്തു. Story Highlights : namibiabeatirelandtoqualifyforsuper12